[{"text_idx": "#000000", "text": "Reisikonsultant annab lisainfot ja aitab lahendada vo\u0303imalikud erisoovid.\nKuldkaardi omanikud koguvad iga reisitellimusega boonuspunkte.\nLennupiletid \u2013 broneeri ise vo\u0303i ku\u0308si reisikonsultandilt\nReisikonsultant annab lisainfot ja aitab lahendada vo\u0303imalikud erisoovid.\nKuldkaardi omanikud koguvad iga reisitellimusega boonuspunkte."}, {"text_idx": "#000001", "text": "Reisikonsultant annab lisainfot ja aitab lahendada vo\u0303imalikud erisoovid.\nKuldkaardi omanikud koguvad iga reisitellimusega boonuspunkte."}, {"text_idx": "#000003", "text": "Kuldkaardi omanikud koguvad iga reisitellimusega boonuspunkte."}, {"text_idx": "#000004", "text": "Lennupiletid \u2013 broneeri ise vo\u0303i ku\u0308si reisikonsultandilt"}, {"text_idx": "#000006", "text": "See on linn, kus iial pimedaks ei la\u0308he, kus ta\u0308naval vo\u0303ib kohtuda pop-kuninga Elvis Presleyga, kus abiellumine on sama lihtne kui McDonaldsis burgeri tellimine ja kus raha lo\u0303hn ja\u0308litab Sind igal sammul. Teist sellesarnast kohta kaardilt naljalt ei leia. See on linn keset Nevada osariigi ko\u0303rbe, kus lihtsalt peab va\u0308hemalt korra elus a\u0308ra ka\u0308ima. See on Ameerika kasiino pealinn Las Vegas. Meie tootjasuhete spetsialist Svea ra\u0308a\u0308gib sellest, mida tema sellest paigast arvab."}, {"text_idx": "#000007", "text": "Enne minekut olin ma nii hirmul kui ka elevil \u2013 see on ju ometi Las Vegas, kuhu ma la\u0308hen. Mul ei olnud o\u0303rna aimu ka, mida sellelt paigalt oodata. Jah, filmides ja sarjades oleme seda kohta na\u0308inud sadu ja tuhandeid kordi, aga see ei ole ju pa\u0308riselu. Nu\u0308u\u0308d juba tagasi olles olen kindlal arvamusel, et Vegasega on nagu ooperiga \u2013 sulle kas meeldib va\u0308ga vo\u0303i ei meeldi u\u0308ldse. Ooperiga mul suhted va\u0308ga head ei ole, Vegas see eest..."}, {"text_idx": "#000008", "text": "Ma isegi ei peida fakti, et osa minu su\u0308damest ja\u0308i Las Vegasesse \u2013 selles linnas lihtsalt on midagi. See ei ole lihtne koht ning paneb Sind tihti pead vangutama kuid ometi tahad Sa veel."}, {"text_idx": "#000009", "text": "Eelviimasel o\u0303htul u\u0308he teise reisikaaslasega juttu puhudes leidsime ennast mo\u0303ttelt \u2013 huvitav, kui palju raha u\u0308hes minutis sellest linnast la\u0308bi voolab. Otsustasime, et see number vo\u0303tab arvatavasti isikukoodi mo\u0303o\u0303tmed ning ja\u0308tsime selle sinnapaika. See ei ta\u0308henda aga, et tegemist oleks kohaga, kuhu tasub minna vaid rahakott puuga seljas. Las Vegas on omamoodi naljakas \u2013 sealt leiab midagi igau\u0308ks (kuigi esmapilgul seda ei arvaks)."}, {"text_idx": "#000010", "text": "Hiliso\u0303htul lennukiga linnale la\u0308henedes on pilt u\u0308sna tro\u0308o\u0308stitu \u2013 ku\u0308lg ku\u0308lje ko\u0303rval seisvad u\u0308hekorruselised majakesed, u\u0308mberringi laiub u\u0308htlaselt liivane maastik, siin-seal seisab paar enam-va\u0308hem rohelist ko\u0303rbetaime ja taamal ko\u0303rgub Colorado ma\u0308estik. Ja siis vilksatavad viimased o\u0303htused pa\u0308ikesekiirelt milleltki tagasi. Seal ta on \u2013 Eiffeli torn, Luxori pu\u0308ramiid, New York City pilvelo\u0303hkujad, Veneetsia kanalid ja justkui u\u0308lekullatud fassaadiga Mandalay Bay hotell. O\u0308eldakse, et tuli ja vesi on suurimad vastandid. Seda sama vo\u0303rdlust vo\u0303ib vabalt kasutada ka Las Vegase ja selle u\u0308mbruse suhtes."}, {"text_idx": "#000011", "text": "Kuid mitte alati ei ole linna u\u0308mbritsenud lai ja suvekuudel po\u0303rgukuum ko\u0303rb. Nime Las Vegas pani sellele paigale u\u0308ks mehhiklasest kaupmees, kes sinna jo\u0303udes leidis eest lopsakad aasad ja lugematul arvul allikaid. Las Vegas ta\u0308hendavatki hispaania keelest to\u0303lkides aasasid. Suuresti inimasustuse ja suure po\u0303hjavee pumpamise tagaja\u0308rjel on ta\u0308napa\u0308eval kogu vesi koondunud linnast mitte va\u0308ga kaugel asuvasse Colorado jo\u0303kke."}, {"text_idx": "#000012", "text": "See ei ole saladus, et Las Vegas on u\u0308ks Ameerika U\u0308hendriikide ja arvatavasti ka maailma suurimaid peo pealinnu. Selles kohas ka\u0308ib pidu hommikust o\u0303htuni ja o\u0303htust hommikuni. Pidutsejatel tasub ko\u0303rva taha panna fakt, et enamikud o\u0308o\u0308klubid suletakse seal na\u0308dala sees umbes kella u\u0308he ajal \u2013 ei mingit kella neljani tantsu keerutamist. Muidugi ei ole see probleem, sest soovi korral leiab veel must-miljon baari, kus tantsukingadele valu anda. Vegas on ka u\u0308ks tu\u0308drukute- ja poissmeesteo\u0303htute meka. U\u0308ks paljudest reisil saadud uutest so\u0303pradest korraldas seal just oma parimale so\u0303brale mitmepa\u0308evase poissmeeste na\u0308dalavahetuse."}, {"text_idx": "#000013", "text": "Pidutsemiseks annab Las Vegas tohutul hulgal vo\u0303imalusi, alustades baaridest, o\u0308o\u0308klubidest kuni peo-sviitideni va\u0308lja, kust ei puudu basseinid, piljardilauad, baarid ja korvpalliva\u0308ljakud. Silme ette tuleb kurikuulus Hollywoodi linateos Hangover? Ega see to\u0303elisus va\u0308ga teisipidi olegi. Ok, vo\u0303ib-olla Mike Tysoni tiigriga la\u0308heks natukene raskeks :)"}, {"text_idx": "#000014", "text": "U\u0308heks kuumimaks o\u0308o\u0308klubiks on hetkel The Cosmopolitan of Las Vegas hotellis asuv Marquee Nightclub & Dayclub, mille lavalaudasid ku\u0308lastavad tihti hetke kuumimad DJd ja nagu nimest aimata vo\u0303ib, pidu selles klubis ei peatu. Veel u\u0308heks eriliseks paigaks, mis ku\u0308lastamist va\u0308a\u0308rib on Mandalay Bay klubi nimega LIGHT. Tegemist on esimese Cirque du Soleil klubiga, kus lisaks muusikale, ilusatele inimestele ja meelierutavatele kokteilidele saab nautida ka maailmakuulsa tsirkusetrupi esitlust."}, {"text_idx": "#000015", "text": "Kui aga tahad tunda end kui to\u0303eline kuninga kass, siis sea sammud Wynn & Encore hotelli, sest just seal asub o\u0308o\u0308klubi nimega XS, mille ehitamise peale kulutati u\u0308le 100 miljoni dollari. Suvistel pu\u0308hapa\u0308evadel toimub klubis u\u0308ks Las Vegase kuumimaid basseinipidusid."}, {"text_idx": "#000016", "text": "Nagu sissejuhatuses o\u0308eldud, siis abiellumisega suuri sekeldusi Vegases ei ole. Soovi korral vo\u0303ib seda teha lausa autost va\u0308ljumata ehk teisiso\u0303nu drive-in kabelis. U\u0308heks populaarseimaks kabeliks on muidugi Graceland Wedding Chapel, kus paaripanijaks ei ole keegi muu kui Elvis. Kokku on Las Vegases umbes 50 erinevat kabelit, kus u\u0308ksteisele igavest armastust vanduda vo\u0303i na\u0308iteks hoopis juba antud lubadusi uuendada."}, {"text_idx": "#000017", "text": "Enne abiellumist peab siiski ka natukene pabereid ma\u0308a\u0308rima ja otse lennukist abieluranda seilata ei saa. Ko\u0303igepealt tuleb taotleda Clarki maakonna abielubu\u0308roost litsents, mille saamiseks peab esitama tavapa\u0308rased paberid \u2013 su\u0308nnitunnistused ning to\u0303endid, et ei olda juba abielus. Abielulitsents, nagu seda kutsutakse, maksab umbes 60 dollarit."}, {"text_idx": "#000018", "text": "U\u0308he pikantse detailina vo\u0303iks mainida, et pa\u0308evas so\u0303lmitakse Vegases ligikaudu 315 abielu. Seega pruutide ja peigmeeste arv ulatub ko\u0303vasti u\u0308le 600 ning aasta lo\u0303puks koguneb o\u0303nnelikke paare juba kuuekohalise numbri jagu."}, {"text_idx": "#000019", "text": "Las Vegas lastega \u2013 why not?"}, {"text_idx": "#000020", "text": "Samas ei tasuks Las Vegast maha kriipsutada ka peredel. To\u0303si, pere ko\u0303ige pisemad vo\u0303iks siiski sellelt reisilt ko\u0303rvale ja\u0308tta ning pigem reisida kooliealiste lastega. Peale selle, et pea igast hotellist leiab tohutu suured basseinialad, leiab ka ku\u0308llaldaselt kuivemaid harrastusi. Hotellist Circus Circus leiab siseruumidesse ehitatud lo\u0303bustuspargi Adventuredome, mis muide ei ja\u0308a\u0308 kuidagi alla lageda taeva all asuvatele vendadele. Pargist leiab nii na\u0308rve ko\u0303ditavaid kui ka rahulikumaid atraktsioone."}, {"text_idx": "#000021", "text": "Eriliseks to\u0303mbenumbriks on ka Mandalay Bay hotellis asuv Shark Reef. Tegemist on veealust linna meenutava akvaariumiga, mida la\u0308bivad mitmed tunnelid. Veemaailm on koduks pea 2000 loomale, kelle seast leiab ka 15 erinevat liiki haisid. Loomaarmastajatel tasub ku\u0308lastada ka hotellis Mirage asuvat Sigfried & Roy Secret Garden loomaaeda, kust leiab nii lo\u0303visid, leoparde kui ka delfiine."}, {"text_idx": "#000022", "text": "Muidugi leiab Las Vegasest veel ku\u0308llaldaselt tegevusi, mida lastega ette vo\u0303tta. Kindlasti pakuvad lastele huvi Madame Tussauds vahakujude muuseum, M&M kommide maailm ja Etheli s\u030cokolaadivabrik. Ka vabas o\u0303hus ja\u0308tkub tegevust oi kui palju. U\u0308heks kindlaks soovituseks oleks pa\u0308evane parveso\u0303it Colorado jo\u0303el, mis on ka paljude kohalike meelistegevuseks. Ku\u0308ll, aga tuleb arvestada, et na\u0308iteks suvekuudel on kanjonis va\u0308ga kuum. Sellel juunikuu pa\u0308eval, kui mina selle ette vo\u0303tsin oli soojakraade lause 46, kuid see-eest oli vesi va\u0308gagi mo\u0303nusalt jahutav 13 kraadi :)"}, {"text_idx": "#000024", "text": "Lisaks leiab valikust tervelt u\u0308heksa erinevat Cirque du Soleili etendust. Sellest suvest tuleb hinnatud trupp Mandalay Bay lavalaudadele Michael Jacksoni elust ja muusikast inspireeritud etendusega. Kuna minu viis Vegasesse USA suurim turismimess, siis oli meil erakordne vo\u0303imalus sellest uuest etendusest ka va\u0308ikest ampsu saada ja kui see isutekitaja suutis terve saali ohhetama ja ahhetama panna, siis ma ei tea, mida teeb ta\u0308ispikkuses etendus."}, {"text_idx": "#000025", "text": "Lisaks leiab kavast mitmeid erinevaid kontserte ja komo\u0308o\u0308diaetendusi. Kellel isu veeta o\u0303htu hea muusika seltsis, siis midagi omapa\u0308rast pakub kindlasti Ve\u0301ronic DiCaire, kelle show u\u0308heks produtsendiks on juba eelpool mainitud superstaar Ce\u0301line Dion. Ve\u0301ronicil on erakordne anne teha ja\u0308rgi mitmeid hetkel ja ka minevikus kuulsaid lauljaid. Silmad kinni kontserti nautides ei tee ku\u0308ll kohe kuidagi selgeks, kas laval laulab praegu o\u0303ige Cher vo\u0303i tuleb muusika makilindilt. Samasuguse ta\u0308psuse ja kergusega vo\u0303ib Ve\u0301ronic laulda ka na\u0308iteks Adele laule. Midagi va\u0308ga omapa\u0308rast!"}, {"text_idx": "#000026", "text": "Kiired ja vihased Las Vegases"}, {"text_idx": "#000027", "text": "Nu\u0308u\u0308d tuleb see osa blogiloost, mis to\u0303mbab vurri ka\u0308ima kiirete ja ilusate autode armastajatel. Linnapiirilt leiab sellise ettevo\u0303tte nagu Dream Racing, kes pakub Sulle to\u0303elist rallielamust. Nende autopargis on na\u0308iteks 20 ta\u0308naval keelatud varustusega Ferrari F430 GT\u2019d. Meenutab va\u0308gisi Top Geari autoparki? :)"}, {"text_idx": "#000028", "text": "Ko\u0303ik algab sellest, et Sind pannakse istuma o\u0303ppeklassi, kus ka\u0308iakse u\u0308le ko\u0303ik auto ja rajaga seonduv. Seeja\u0308rel tuleb istuda rallisimulaatorisse, mis on tuunitud viimse piirini o\u0303ige rajaga sarnasest. See ta\u0308hendab, et kui raja kolmandas kurvis on va\u0308ike muhuke, siis tunned Sa seda ka simulaatoris. Simulaatori mo\u0303te on Sind natukenegi auto ja rajaga harjutada. Ja siis saabub hetk, kus saad selga rallivarustuse ja pa\u0308he kiivri ning sead sammud rajale. Sina istud rooli taha ning julgustuseks tuleb kaasa ka instruktor ja lo\u0303buso\u0303it vo\u0303ib alata. Alates 500 dollarist maksvas elamuses on sees ko\u0303ik eelnev koolitus ja viis ringi rajal. U\u0308le 3000 dollari eest on vo\u0303imalik saada ka to\u0303eliselt detailne koolitus, kus on sees mitmeid kordi rohkem ringe ning pidev so\u0303itude analu\u0308u\u0308simine. Tahtsid midagi erilist? :)"}, {"text_idx": "#000030", "text": "Meil ko\u0303igil saab u\u0308hel hetkel energia otsa ning va\u0308ike ilu-uni ei tee ka kunagi paha. Hotellidest Las Vegases puudu ei tule ning po\u0303himo\u0303tteliselt leiab endale sobiva igau\u0308ks. Nagu arvatagi kehtib ikka reegel, et Las Vegas Stripil ehk linna peata\u0308naval o\u0308o\u0308bimise eest peab maksma rohkem, kui suurest melust eemal hotellides. Samas, kui juba kord end sinna kohale so\u0303idutada, siis tasuks investeerida ikka mo\u0303nda Stripi hotelli."}, {"text_idx": "#000031", "text": "Ko\u0303ige kuulsamad hotellid, mille Las Vegasest leiab on muidugi Caesars Palace, Palazzo, The Palms ja Bellagio. Viimane on kuulus eelko\u0303ige oma muusikaliste purskkaevude poolest. Lisaks tasub kindlasti kaaluda ka na\u0308iteks selliseid hotelle nagu The Venetian, kust leiab elusuuruses Veneetsia kanalid, Mandalay Bay, kust leiab gigantse rannaklubi koos lainebasseinidega, Wynn Encore, mille kaks hoonet na\u0308evad lihtsalt va\u0308ga stiilsed va\u0308lja. Ko\u0303ikidest mainitud ja mitte mainitud hotellidest leiab tohutul hulgal restorane, baare, poode ja muidugi kasiinosid \u2013 muidu ei oleks see ju Vegas!"}, {"text_idx": "#000032", "text": "Stripilt leiab ka u\u0308he omamoodi hotelli, MGM hotelliketti kuuluva Vdara. Eriliseks teeb hotelli see, et seal puudub kasiino. See on omamoodi rahulik oaas, mis pakub nii lihtsat ligipa\u0308a\u0308su kogu Vegase melule, kui ka vo\u0303imalust sellest hoopis puhata."}, {"text_idx": "#000034", "text": "Ko\u0303ige mo\u0303tekam on veeta Vegases kolm kuni neli pa\u0308eva. Paari pa\u0308evaga saab ko\u0303ik kohustuslikud ja mitte-kohustuslikud aktiviteedid a\u0308ra proovitud. Heaks mo\u0303tteks oleks kombineerida Las Vegas na\u0308iteks Los Angelese ku\u0308lastusega. Kahe hiiglase vahele ja\u0308a\u0308b umbes kolm ja pool tundi autoso\u0303itu, mis ei ole ju tegelikult midagi hullu.\nPaljudes hotellides kehtib lisaks majutushinnale ka nn resort fee, mis on suuresti nagu erinevates Euroopa linnades kehtiv turimismaks. Enne broneerimist kontrolli kindlasti, kas see on nii ka Sinu hotellis, sest leidub ka selliseid hotelle, kus seda maksma ei pea. U\u0308ldjuhul ja\u0308a\u0308vad resort fee summad umbes 15 \u2013 25 dollari kanti o\u0308o\u0308 kohta.\nTipid, tipid ja veelkord tipid. See ei ole ku\u0308ll midagi uut, kuid kindlasti meeldetuletust va\u0308a\u0308rt ning kehtib kogu USA kohta. USA teenindussektor ja seal to\u0308o\u0308tavate inimeste sissetulek on suuresti u\u0308les ehitatud tippidele, mida turistid ja kohalikud neile ja\u0308tavad. Tipi andmata ja\u0308tmist peetakse pigem solvavaks. Alati on ku\u0308simus, et kui palju siis andma peab? Restoranides ja baarides on tavaks ja\u0308tta 15-20% kogusummast, taksojuhile paar dollarit ja portjeele 1 dollar iga koti eest, mida ta kanda aitab. Pea meeles, et tipid moodustavad Sinu reisieelarvest arvestatava osa.\nLas Vegases ringi liikumiseks ei pea pa\u0308evasel ajal kasutama ainult taksot. Kuna taksoso\u0303it on seal parajalt kulukas, siis tasuks see ja\u0308tta o\u0303htusse, kui tantsukingad juba va\u0308sinud on. Vegases so\u0303idab rong nimega Monorail, mis meenutab suuresti Bangkoki Skytraini. Monorail ei peatu ku\u0308ll igas Stripi peal olevas hotellis, kuid peatused on piisavalt parajate vahemaadega, et pa\u0308a\u0308seb lihtsalt ko\u0303ikidesse hotellidesse. Tallataksole tasub samuti vatti anda, sest na\u0308iteks Stripi peal on, mida vaadata. Olgu selleks siis Bellagio purskkaevud vo\u0303i Treasure Islandi tuleshow. Juba ainuu\u0308ksi jalutuska\u0308ik linna peata\u0308naval on elamus omaette!\nKasiinodest ei kostu enam Soome ja Rootsi laevadelt tuttavat mu\u0308ndikolinat. Selleks, et raha sisse panna ja vo\u0303ite va\u0308lja vo\u0303tta peab end registreerima cashieri ehk kassiiri juures. Siiski leiab mitmete hotellide fuajeedest va\u0308iksemaid automaate, kus pa\u0308eva jooksul kogutud kolikad a\u0308ra ma\u0308ngida.\nShoppamiseks tasuks ku\u0308lastada linnapiirist natukene eemale ja\u0308a\u0308vaid outlete, kuid kui aega vo\u0303i viitsimist napib, siis leiab ka linnast seest paar pa\u0308ris head kaubanduskeskust. Na\u0308iteks asub Wynn Encore hotelli vastas Fashion Show Mall, kust leiab va\u0308ga palju erineva hinnatasemega poode. Ka enamikes hotellides on sees eraldi poed, kuid sealt leiab u\u0308ldjuhul pigem selliseid nimesid nagu Louis Vuitton, Gucci, Prada jne."}, {"text_idx": "#000035", "text": "Raske on panna ko\u0303ike seda Las Vegases kogetut so\u0303nadesse, kuid loodetavasti andis see jutuke va\u0308ikese ettekujutuse. See lihtsalt on paik, mida peab oma silmaga na\u0308gema.\nAga u\u0308hes olen ma kindel \u2013 Las Vegas, me kohtume taas!"}, {"text_idx": "#000038", "text": "Ja suured ta\u0308nud heade so\u0303nade eest!\nLoodetavasti saab Su reis olema ta\u0308pselt selline nagu Sa kirjeldasid. USA on u\u0308ks suur kommipood, mis on avastamist va\u0308a\u0308rt :)\nSihtkoha ilma osas aitab ha\u0308sti selline veebileht: \nMeie siin Estravelis ootame igatahes Sinu reisimuljeid, kui neid tagasi tulles jagada sooviksid :)\nVa\u0308ga hea reisijutt!Mul on so\u0303it sinna maale novembris ja ei kujuta ette,mis ilmad seal siis on?Muidugi vo\u0303tan sellelt reisilt ko\u0303ik mida jo\u0303uan,ootan huviga juba novembrit,kuigi meil alles suvi!\nLoodan saada sellise reisi mis ja\u0308a\u0308b mulle eluksajaks meelde,jama loodan,et ei kahetse!"}, {"text_idx": "#000039", "text": "Ja suured ta\u0308nud heade so\u0303nade eest!\nLoodetavasti saab Su reis olema ta\u0308pselt selline nagu Sa kirjeldasid. USA on u\u0308ks suur kommipood, mis on avastamist va\u0308a\u0308rt :)\nSihtkoha ilma osas aitab ha\u0308sti selline veebileht: \nMeie siin Estravelis ootame igatahes Sinu reisimuljeid, kui neid tagasi tulles jagada sooviksid :)"}]